Տուղրիլ բեկ

Տուղրիլ Բեկ (բառացի՝ բազեիշխան) (), սելջուկյան թուրքերի պետության հիմնադիր։ Մելշուկի թոռը։ Եղբոր՝ Չակիր Բեկի հետ գլխավորել է օղուզների սելջուկյան միավորումը։ 1038 թվականին նվաճել է Խորասանի մի մասը և Նյուշապուհում հռչակվել սուլթան։ 1040 թվականին ջախջախել է Ղազնևիների պետության (10-12-րդ դարերում, Միջին Արևելքում) զորքը։ 1040-1055 թվականների ընթացքում նվաճել է Խորեզմը, Իրանի մեծ մասը, Ատրպատականը, Իրաքը, 1055 թվականին մտել է Բաղդադ։ Աբբասյան Կաիմ խալիֆան հարկադրված էր Տուղրիլ Բեկին սուլթանի, այնուհետև՝ «Արևելքի և Արևմուտքի թագավորի» տիտղոս։ Տուղրիլ Բեկի օրոք սելջուկները բազմիցս արշավել են (1047, 1048, 1054 թվականներին՝ Տուղրիլ Բեկի գլխավորությամբ) Հայաստան, կողոպտել ու ավերել բազմաթիվ գավառներ ու քաղաքներ, սակայն անհաջողություն կրել Մանազկերտում և Վանանդում։

Թուրքիայի պատմություն